hotchpotch/miracl-hf-unified huggingface dataset:
Bertrand Piccard
Bertrand Piccard (s. 1. maaliskuuta 1958) on sveitsiläinen seikkailija, psykiatri ja kuumailmapalloilija. Hänen tunnetuimpia saavutuksia on lentää kuumailmapallolla välilaskuitta maailman ympäri ja lentää ensimmäisenä aurinkovoimaa käyttävällä lentokoneella maanosasta toiseen eli Euroopasta Afrikkaan. Lentoprojektin nimi on Solar Impulse.
Bertrand Piccardin isoisä oli Auguste Piccard, joka teki ennätyslentoja ilmapalloilla 1930-luvulla, ja isä Jacques Piccard, joka laskeutui 23. tammikuuta 1960 Don Walshin kanssa ensimmäisinä ihmisinä Challengerin syvänteeseen Triestellä.
George Passmore
George Passmore voi viitata seuraaviin:
Maalisyöttö (jääkiekko)
Jääkiekossa maaliin johtaneesta syötöstä tehopisteen voivat merkkauttaa korkeintaan kaksi pelaajaa. Syöttöpiste merkataan pelaajalle joka laukoi, syötti tai kimmotti kiekon kohti maalin tehnyttä pelaajaa ilman, että vastapuolen pelaajat ottivat kiekon haltuun sen matkan varrella. Pelaaja joka merkkauttaa syöttöpisteen, merkkauttaa samalla yhden tehopisteen, joka tarkoittaa pelaajan tekemien maalien ja antamien maalisyöttöjen yhteissummaa.
Jos pelaaja tekee maalin joukkuetoverinsa laukomasta tolpan tai maalivahdin kautta kimmonneesta kiekosta eli "reboundista", alkuperäinen laukoja saa tilanteesta syöttöpisteen ja maalintekijä luonnollisesti maalin. Tämän edellytyksenä on kuitenkin niin ikään se, ettei vastapuolen pelaaja tai maalivahti ehtinyt saada kiekkoa täysin hallintaansa.
Sääntöjen mukaan yksittäinen pelaaja voi merkkauttaa maalin yhteydessä vain yhden tehopisteen. Tämä tarkoittaa sitä, että yksi pelaaja ei voi merkkauttaa syöttöpistettä tekemäänsä maaliin.
Ammunnan maailmanmestaruuskilpailut 1990
Ammunnan maailmanmestaruuskilpailut 1990 järjestettiin Moskovassa Venäjällä. Kilpailussa oli 29 eri tapahtumaa, joista naisille oli 7.
Jaakko Seppälä (tutkija)
Jaakko Seppälä (s. 1977) on suomalainen elokuvatutkija, joka työskentelee tutkijana Helsingin yliopistossa.
Seppälän tutkimuskohteena on mykkäelokuvan aika, Hollywood ja suomalainen elokuvakulttuuri. Hän on väitellyt aiheesta otsikolla "Hollywood tulee Suomeen – Yhdysvaltalaisten elokuvien maahantuonti ja vastaanotto kaksikymmentäluvun Suomessa."
Holiday Club Katinkulta
Holiday Club Katinkulta on Holiday Clubin omistama lomakohde Sotkamossa Kainuussa. Katinkulta on Holiday Clubin niin sanottu lippulaivakohde, jota on kehitetty kaikista kohteista eniten. Holiday Club on käyttänyt Katinkultaa markkinoidessaan sanontaa "Pohjoismaiden monipuolisin lomakohde".
Katinkullan perustivat Seppo Lindeman oman kotitilansa maille yhdessä Seppo Juurikon kanssa. Viikko-osakkeita tarjoavan lomakylän rakentaminen aloitettiin 1989 ja avajaisia vietettiin 1991, lamavuosien ja pankkikriisin kynnyksellä. Pankin vetäydyttyä lupaamastaan rahoituksesta Katinkullan rakennuttajayhtiö Rantakatin Lomakylä Oy teki konkurssin lokakuussa 1992. Yhtiö ei päässyt yrityssaneeraukseen ja joutui Skopin omistukseen. Omaisuudenhoitoyhtiö Arsenal myi Katinkullan vuonna 1998 Lomapörssille, joka oli nykyisen Holiday Club Resorts Oy:n edeltäjä.
Holiday Club Katinkullassa on suuri hotellisiipi sekä loma-asuntoja. Vuonna 2012 valmistui lisäksi uusi Villas-siipi. Katinkullan kolme ravintolaa ja kolme baaria sijaitsevat klubirakennuksessa: à la carte -ravintolat Easy Kitchen ja Maisemaravintola, pizzaravintola Classic Pizza, allasbaari Spa Café ja yökerho Night Cat.
Katinkullan rakennuksessa sijaitsee R-Kioski.
Katinkulta Areena on alueen suuri tapahtumahalli, jossa esiintyy erilaisia artisteja ja jossa järjestetään erinäisiä tapahtumia.
Heartbeat City
Heartbeat City on The Cars -yhtyeen viides albumi vuodelta 1984.LP-levy 60296-1 (Elektra)
Tiletamiini
Tiletamiini on dissosiatiivinen anestesia-aine, ja farmakologisesti sen on luokiteltu kuuluvaksi NMDA-reseptoriantagonistiksi. Se on kemiallisesti ja farmakologisesti sukua ketamiinille ja fensyklidiinille.
Tiletamiinihydrokloridi on valkoinen, kiteinen ja hajuton aine. Sitä käytetään eläinlääketieteessä "Telazol"-nimisenä yhdistelmävalmisteena jossa on tiletamiinia 50 mg/ml ja tsolatsepaamia 50 mg/ml. Telazol myydään 5 ml ampulleissa, ja sitä käytetään kissojen ja koirien injisoitavana nukutusaineena. Sitä käytetään joskus myös yhdistettynä ksylatsiiniin jolloin sillä voidaan nukuttaa suuria nisäkkäitä kuten karhuja. Telazol on ainoa kaupallinen tiletamiinivalmiste Yhdysvalloissa.
Telazolin väärinkäyttöä on raportoitu, ja se on Yhdysvalloissa kontrolloitu valmiste.
Nealbarbitaali
Nealbarbitaali on barbituraattijohdannainen lääkeaine. Sen kehitti Aktiebolaget Pharmacia 1950-luvulla. Sillä on sedatiivinen ja hypnoottinen vaikutus, ja sitä käytettiin unettomuuden hoitoon. Sitä myytiin kauppanimellä "Censedal".
Edmund Woga
Edmund Woga (s. 17. marraskuuta 1950) on indonesialainen roomalaiskatolinen piispa. Hänet vihittiin papiksi Weetebulan hiippakuntaan 29. marraskuuta 1977, ja hänestä tuli redemptoristi vuonna 1985. Hänet nimitettiin Weetebulan piispaksi 4. huhtikuuta 2009, ja hänet konsekroi 16. heinäkuuta Girulfus Kherubim Pareira, jota avustivat Vincentius Sensi Potokota ja Johannes Maria Trilaksyanta Pujasumarta.
Heptabarbitaali
Heptabarbitaali (joskus myös heptabarbitoni tai heptabarbi) on barbituraattijohdannainen lääkeaine. Sillä on hypnoottinen ja sedatiivinen vaikutus.
Sitä on käytetty aikaisemmin Euroopassa unettomuuden hoitoon 1950-luvulta lähtien, mutta sitä ei nykyisin enää valmisteta.
Heptabarbitaalin kemiallinen kaava on CHNO, CAS-numero 509-86-4 ja eliminaation puoliintumisaika 6,1-11,2 tuntia.
Liam O’Neil
Liam O’Neil (s. 31. heinäkuuta 1993 Cambridge) on walesilainen jalkapalloilija, pelipaikaltaan puolustaja. Hän edustaa Veikkausliigassa pelaavaa Vaasan Palloseuraa.
O’Neil edusti juniorina Cambridge Unitedia, Histonia ja West Bromwich Albionia. Jälkimmäisessä hän pelasi säännöllisesti myös reservijoukkueessa kaudella 2011–2012. Hän teki ensimmäisen ammattilaissopimuksensa WBA:n kanssa toukokuussa 2012.
WBA lainasi O’Neilin Suomen Veikkausliigan Vaasan Palloseuraan huhtikuussa 2012. Hän vakiinnutti nopeasti paikkansa VPS:n puolustuksessa, ja hänet valittiin toukokuussa Veikkausliigan kuukauden joukkueeseen.
O’Neil syntyi ja kasvoi Cambridgen seudulla Englannissa, mutta pitää itseään walesilaisena äitinsä kotipaikan mukaan.
YG Entertainment
YG Entertainment () on Yang Hyun Sukin vuonna 1996 perustama eteläkorealainen levy-yhtiö.
Vuonna 2018 yhtiö on kolmanneksi arvokkain k-pop -yhtiö ensimmäisen ja toisen ollessa SM Entertainment ja JYP Entertainment.
Tsolatsepaami
Tsolatsepaami on bentsodiatsepiinijohdannainen lääkeaine. Sitä käytetään anestesia-aineena eläinlääketieteessä. Tsolatsepaamia annosteltaessa käytetään yleensä - käyttötarkoituksesta riippuen - tiletamiinia tai ksylatsiinia.
Tsolatsepaamin keksivät A. de Wald ja Donald E. Butler ja se on lopputulos hyvin yksityiskohtaisesta bentsodiatsepiinien tutkimisesta vuonna 1969.
Tsolatsepaami yhdistettynä tiletamiiniin sopii hyvin suurten villieläinten kuten gorillojen ja jääkarhujen nukuttamiseen, ja sillä on todettu olevan huomattavasti vähemmän haittavaikutuksia kuin ketamiinilla.
Gummy
Park Ji-yeon (; s. 8. huhtikuuta 1981), paremmin tunnettu taiteilijanimeltään Gummy (koreaksi 거미 ’hämähäkki’), on eteläkorealainen artisti.
Tuomo Aitta
Tuomo Aitta on teatteriohjaaja ja käsikirjoittaja. Aitta on opiskellut Teatterikorkeakoulussa ohjauksen koulutusohjelmassa vuosina 1999-2004. Hän on työskennellyt Suomen kansallisteatterissa, KOM-teatterissa ja Ryhmäteatterissa. Hän sai Eino Kalima -palkinnon Martin McDonaghin näytelmän Tyynymies ohjauksesta.
Atol
Atol on suomalainen alun perin Marteknon, myöhemmin Atol Avionin valmistama yksimoottorinen kaksipaikkainen amfibiolentokone. Konetyyppiä valmistetaan kahtena eri versiona, LSA-luokan 650 LSA:na ja ultrakevytluokan 495 UL:nä.
Atolin suunnittelu alkoi 1980-luvulla, kun vuonna 1986 perustettu Martekno Oy lähti kehittämään kaksipaikkaista amfibiokonetta perustajansa Markku Koivurovan johdolla. Atolin prototyyppi, mallinimeltään Atol 450 valmistui ja lensi ensilentonsa maalta Rovaniemen lentokentällä 23. elokuuta 1988 ja 20. lokakuuta 1988 ensimmäisen vesilentonsa Rovaniemen Norvajärveltä. Ultrakevyeksi rekisteröity prototyyppi lensi tunnuksella OH-U165. Koneen tyhjäpaino oli vain 300 kilogrammaa ja sen voimanlähteenä oli 60 kilowatin (80 hv) polttomoottori.
Atolin prototyypin pohjalta kehitettyä rakennussarjaa myytiin lopulta vain viisi kappaletta vuoteen 1991 mennessä, sillä Martekno joutui 1990-luvun alun taloudellisen taantuman seurauksena ongelmiin. Konetyypin suunnittelija Koivurova työskenteli muiden alojen parissa vuosia, kunnes myöhemmin Atol Avionin myyntipäälliköksi päätynyt Anssi Rekula huokutteli hänet jälleen lentokonesuunnittelun pariin vuonna 2011. Konetyypin uustuotantoa varten perustettiin seuraavan vuoden puolella Atol Avion -yhtiö. Päivitetty ja ulkomitoiltaan suurempi Atol 650 LSA -kone lensi ensilentonsa 9. huhtikuuta 2015. Atol Avion sai kerättyä 144 000 euroa joukkorahoituspalvelu Invedorin kautta.
Yhtiö suunnitteli valmistavansa päivitettyä Atol-amfibiokonetta 5–6 yksilöä vuoden 2015 aikana.
Atolin moottorin on asennettu varhaisimmista prototyypeistä alkaen koneen siiven päälle vetokulmaan, jossa se ei aiheuta muutoksia koneen pituusmomenttiin tehon lisäyksen tai pudottamisen yhteydessä. Moottori on asennettu siten, että potkurivirta osuu korkeusperäsimen yläpintaan ja painaa sitä näin alaspäin tehoja kasvatettaessa.
Varhaisiin malleihin verrattuna päivitetyssä 650 LSA:ssa käytetään hieman eri materiaaleja. Aramidi- ja lasikuituvahvisteisia vanerirakenteita on korvattu muun muassa aramidi- tai lasikuitulujitemuovirakenteilla. Siipi- ja runkorakenteet ovat kuitenkin suurimmalta osalta edelleen puuta ja puukomposiittia. Aiemmin alumiinista valmistettu moottoripyloni on korvattu lujitemuovisella ja hitsattuja metalliosia CNC-jyrsityillä. Hitsattuja osia käytetään enää koneen pakoputkistossa ja pyöränakseleissa.
650 LSA:n sisäänvedettävät laskutelineet ovat sähkötoimiset, minkä lisäksi telineitä voi tarvittaessa käyttää ohjaamossa olevalla lihaskäyttöisellä veivillä. Koneen ohjaus vedessä perustuu kannuspyörään yhdistettyyn vesiperäsimeen, minkä lisäksi koneessa on sähköinen vedessä liikkumista avustava järjestelmä, AWTS (). 650 LSA:n siivet ovat säilytystä ja kuljetusta varten taitettavat.
Se7en (laulaja)
Choi Dong-wook (, s. 9. marraskuuta 1984), paremmin tunnettu taiteilijanimellään Se7en, on eteläkorealainen artisti. Se7en on edennyt myös Japaniin, Kiinaan ja Yhdysvaltoihin.
Johannes Maria Trilaksyanta Pujasumarta
Johannes Maria Trilaksyanta Pujasumarta (27. joulukuuta 1949 Surakarta – 10. marraskuuta 2015) oli indonesialainen roomalaiskatolinen arkkipiispa. Hänet vihittiin papiksi Semarangin arkkihiippakuntaan 25. kesäkuuta 1977 ja nimitettiin Bandungin hiippakunnan johtoon 17. toukokuuta 2008. Piispaksi vihkiminen seurasi 16. heinäkuuta. Pääkonsekraattorina toimi Julius Riyadi Darmaatmadja, jota avustivat Leopoldo Girelli ja Ignatius Suharyo Hardjoatmodjo.
Pujasumarta sai 12. marraskuuta 2010 nimityksen Semarangin arkkipiispaksi, jonka virkaan hänet asetettiin 7. tammikuuta 2011.
Pujasumartaa luonnehdittiin ”Internet-arkkipiispaksi” johtuen hänen aktiivisuudestaan Facebookissa ja Twitterissä.
Ignatius Suharyo Hardjoatmodjo
Ignatius Suharyo Hardjoatmodjo (s. 9. heinäkuuta 1950) on indonesialainen roomalaiskatolinen arkkipiispa. Hänet vihittiin papiksi Semarangin arkkihiippakuntaan 26. tammikuuta 1976 ja nimitettiin sen johtoon 21. huhtikuuta 1997. Piispaksi vihkiminen seurasi 22. elokuuta. Pääkonsekraattorina toimi Julius Riyadi Darmaatmadja, jota avustivat Pietro Sambi ja Blasius Pujoraharja.
Suharyo Hardjoatmodjo sai 25. heinäkuuta 2009 nimityksen Jakartan koadjuuttoriarkkipiispaksi, ja 28. kesäkuuta 2010 hänestä tuli sen arkkipiispa. Lisäksi hän on toiminut Indonesian sotilaspiispana saatuaan nimityksen tähän virkaan 2. tammikuuta 2006.
Matinpäivä
Matinpäivällä viitataan kahteen eri päivään, joista toinen on syyskuussa ja toinen helmikuussa.
Matti on kansanomainen muoto Matiaasta (Mattias, Matthias). Suomalaisessa almanakassa on ollut kaksi eri Matti-nimistä apostolia. Toinen oli apostoli ja evankelista Matteus, jonka nykyisin poistettua nimipäivää 21. syyskuuta kansa nimitti "Syys-Matiksi". Toinen oli Juudas Iskariotin tilalle apostoliksi valittu Mattias. Hänen mestauspäivänsä 24. helmikuuta eli "Talvi-Matti" on nykyisin Matin ja Matiaksen nimipäivä. Ennen vuotta 2000 se oli kuitenkin karkausvuosina 25. helmikuuta, koska 24. helmikuuta oli karkauspäivä.
Matinpäivien väliseen aikaan ajoittuivat myös syksyn ja talven aikana suoritettavat puhdetyöt. Tästä syystä sanottiinkin, että ”Matti puhteet tuo, Matti puhteet vie.” Syys-Matti siis aloitti puhdetyöt ja Talvi-Matti (Mattias) lopetti.
Syys-Mattia kutsuttiin myös nimillä Mukula-Matti, Hauta-Matti ja Nauris-Matti. Nimitys Mukula-Matti tuli siitä, että Matteuksen päivän aikaan oli paras aika nostaa perunat ja Nauris-Matti siitä, että tällöin nostettiin myös nauriit. Sitä kutsuttiin myös Rapa-Matiksi syysteiden huonon kunnon vuoksi.
Talvi-Mattia kutsuttiin myös Kakara-Matiksi, Varis-Matiksi tai Kevät-Matiksi. Nimitys Kakara-Matti tuli siitä, kun hevosen lantakokkareet kalisivat jääpalloina hevosmiesten jaloissa. Varis-Matti kertoo varisten vilkastuvasta elämästä. Kevät-Matti oli kevätkauden alkupäivä: ”Matti kevään tuopi.” Jos Matin päivänä pyrytti, lunta tuli vielä monta kertaa ennen kevättä. Matin sanottiin myös pudottavan kuuman kiven avantoon, josta sitten johtui alkava vesien lämpeneminen.
Talvi-Mattiin on liittynyt omituisia kieltoja. Jos tällöin kampasi tukkansa, se alkoi irrota. Jos ompeli, puri käärme kesällä. Mattina ei saanut päivällä maata, vaan oli oltava jalkeilla aamusta iltaan.
Rugbyn 1-divisioona
Rugbyn 1.-divisioona on rugby unionin toiseksi korkein sarjataso Suomessa. Kilpailun järjestää Suomen rugbyliitto.
1-divisioonassa pelaa kaudella 2018 kuusi joukkuetta, joista neljä vahvinta pääsevät semifinaaleihin ottelemaan divisioonan finaalipaikasta. Finaalin voittanut nousee suoraan seuraavan vuoden Rugbyn SM-sarjaan. Kuudenneksi jäävä joukkue putoaa suoraan kolmannelle sarjatasolle 2-divisioonaan.
1-divisioonassa mestaruussarjapaikasta kilpailevat 2018 kaudella:
Oulu rugby club voitti 1-divisioonan (Suomen cup) mestaruuden 29. syyskuuta 2012 kukistamalla edellisen vuoden mestarin Rauma Ice Pack finaalissa lukemin 19–17.
1-divisioona pelattiin kaudella 2012 kolmen lohkon järjestelmällä. Joukkueita osallistui 13, joista neljä oli SM-sarjaseurojen kakkosjoukkueita.
Vaasa Wolves voitti 1-divisioonan (Suomen cup) mestaruuden 5. lokakuuta 2013 kaatamalla Porvoon Old Town Shamrocksin lukemin 33–5.
1-divisioona pelattiin kaudella 2013 kahden lohkon järjestelmällä. Joukkueita osallistui 11.
Linna Rugby Club voitti 1.-divisioonan ja pääsi karsimaan noususta SM-liigaan kaudelle 2015. Ottelu pelattiin Porvoossa 27.9. SM-liigassa viimeiseksi jäänyttä Pori Bombersia vastaan. Linna voitti ottelun 28-8.
Kaudella 2014 sarjassa pelasivat Helsinki Rugby Club (II-joukkue), Helsinki Warriors (II-joukkue), Linna Rugby Club (Hämeenlinna), Oulu Rugby Club ja Karjalan Rugby (Joensuu). Divisioona pelattiin kaksinkertaisena sarjana ja sarjan voittaja karsii kauden päätteeksi liigapaikasta SM-liigassa viimeiseksi jääneen joukkueen kanssa.
Helsinki RC vei kehitysjoukkuellaan divisioona mestaruuden ja näin esti uusia seuroja nousemasta mestaruussarjaan. Mestaruussarja paikkansa luovuttanut Vaasa Wolves siirtyi divisioonaan ja jatkaa siellä vuoden 2016.
Vaasa Wolves voitti divisioona mestaruuden päihittämällä finaalissa WarriorsRC:n II-joukkueen. 2017 Sarjamuutoksen myötä Vaasa ei kuitenkaan olisi noussut Suomen mestarrussarjaan vaan olisi säilyttänyt paikkansa 1-divisoonassa. Wolvesit kuitenkin päättivät jättää mahdollisuuden, ja he siirtyivät automaattisesti miesten 2-divisioonan länsilohkoon.Elokuvaohjaaja Mika Ronkainen seurasi kuvausryhmineen OYUS Rugby (Oulu) -joukkuetta, sen jäseniä ja pelejä Rugbyn SM-sarjassa vuonna 2007. Materiaalista leikattu elokuva Freetime Machos tuli Suomessa teatterilevitykseen maaliskuussa 2010.
SK Sigma Olomouc
SK Sigma Olomouc on tšekkiläinen vuonna 1919 perustettu jalkapalloseura. Olomoucin kaupungissa pelaava SK Sigma on perinteinen Tšekin pääsarjaseura, joka pelaa tälläkin hetkellä Synot ligassa. Sigma Olomouc on pelannut nykyisessä pääsarjassa koko sen olemassaolon ajan lukuun ottamatta kausia 2014–2015 ja 2016–2017. SK Sigma on saavuttanut viidesti Tšekin liigan pronssisijan (viimeksi kaudella 2003-2004), sekä sijoittunut kerran toiseksi (1995-1996). Euro-otteluja seuralle on kertynyt 56 kappaletta. Kauden 1991-1992 UEFA Cupissa seura eteni aina neljännesfinaaleihin asti pudottamalla jatkosta mm. hampurilaisen HSV, pudoten kuitenkin jatkosta Real Madridia vastaan. SK Sigma on pudottanut jatkosta eurokentillä myös mm. turkkilaisen Fenerbaçen (1992-1993 UEFA Cup) ja saksalaisen Borussia Dortmundin (2004-2005 Intertoto Cup).
Seuran kotistadion on vuonna 1940 avattu Andrův stadion. Stadion on yleisökapasiteetiltaan 12 566 -paikkainen. Andrův stadion on toiminut useaan otteeseen Tšekin jalkapallomaajoukkueen ottelujen pelipaikkana.
Jacques Lataste
Jacques Lataste (7. kesäkuuta 1922 La Grand-Combe – 10. marraskuuta 2011) oli ranskalainen miekkailija ja olympiavoittaja.
Lataste voitti floretin joukkuekilpailussa vuosina 1948–1953 kaksi olympia- ja MM-kultaa sekä kaksi MM-kisojen hopeamitalia. Hän sai lajista lisäksi olympiahopeaa vuonna 1956. Lataste oli floretin henkilökohtaisessa kilpailussa pronssilla vuosien 1950 ja 1955 MM-kilpailuissa, ja vuoden 1952 olympialaisissa hän sijoittui lajissa neljänneksi.
Perinnöllinen amyloidinen polyneuropatia
Perinnöllinen amyloidinen polyneuropatia on harvinainen sairaus, amyloidoosi, joka periytyy vallitsevasti autosomissa. Sitä aiheuttavat TTR-geenin mutaatiot. Sairauteen kuuluu etenevä sensorimotorinen ja autonominen neuropatia, joka puhkeaa aikuisiällä. Sairauden kansainvälinen esiintyvyys on tuntematon, mutta Japanissa sen arvioitiin olevan noin 1/1 000 000.
Keskeistä on neuropatian ja sisäelinkomplikaatioiden oireenmukainen hoito. Sairastuneet kuolevat keskimäärin 10,8 vuoden kuluttua oireilun alkamisesta. Kuolema voi olla äkillinen, ja siihen voivat johtaa myös infektiot tai kakeksia.
Koska TTR:iä valmistaa pääasiassa maksa, maksansiirtoja on käytetty perinnöllisen amyloidisen polyneuropatian kohdalla.
Niels Jensen
Niels Jensen (s. 7. kesäkuuta 1939 Kööpenhamina) on tanskalainen entinen purjehtija. Hänen seuransa oli gentoftelainen Hellerup Sejlklub. Jensen osallistui Méxicon olympialaisissa 1968 Flying Dutchman -luokkaan, jossa Tanskan joukkue sijoittui sijalle 16.
Kahden hengen disko
Kahden hengen disko on suomalaisen laulaja-lauluntekijä Jukka Takalon kolmas studioalbumi, joka julkaistiin 18. huhtikuuta 2012. Albumi julkaistiin CD-levynä, mutta melko yllättäen myös C-kasettina
Albumi debytoi Suomen virallisen listan sijalla 21.
Lorenz Nieberl
Lorenz Nieberl (7. kesäkuuta 1919 – 12. huhtikuuta 1968) oli saksalainen rattikelkkailija ja olympiavoittaja. Hänen seuransa oli garmischpartenkircheniläinen SC Riessersee.
Niebert voitti kultamitalin sekä kahden että neljän miehen kelkasta MM-kisoissa 1951 ja toisti suorituksen vuoden 1952 olympialaisissa. Hän sai MM-kilpailuissa vuonna 1953 pronssia kahden miehen kisasta ja 1954 neljän miehen kelkoista. Nieberl kilpaili 36-vuotiaana Cortina d'Ampezzon olympialaisissa 1956, joissa hän sijoittui neljän miehen kisassa kuudenneksi ja kaksikossa yhdeksänneksi.
Nieberlin vaimo Evi Lanig ja tämän veli Hans-Peter olivat alppihiihtäjiä.
Ksylatsiini
Ksylatsiini on lääke jota käytetään sedaatioon, anestesiaan, kivunlievitykseen ja lihasten rentouttamiseen suurilla eläimillä. Se on johdettu klonidiinista (CHClN).
Eläinlääketieteessä ksylatsiinia käytetään yksin tai yhdessä ketamiinin kanssa nukutuslääkkeensä. Käytöstä ihmisillä ei varsinaisesti tiedetä, mutta väärinkäyttöä esiintyy.
Ksylatsiinin kauppanimiä ovat:
Hans-Peter Lanig
Hans-Peter Lanig (s. 7. joulukuuta 1935 Bad Hindelang) on saksalainen entinen alppihiihtäjä ja olympiamitalisti.
Lanig sijoittui Cortina d'Ampezzon olympialaisissa 1956 syöksylaskussa viidenneksi ja suurpujottelussa seitsemänneksi. Vuoden 1960 kisoissa hän sai syöksyssä hopeamitalin, jonka lisäksi hän oli pujottelussa seitsemäs ja suurpujottelussa kolmastoista.
Hans-Peterin sisko Evi oli alppihiihtäjä ja tämän aviomies Lorenz Nieberl rattikelkkailija.
Evi Lanig
Evi Lanig (s. 24. lokakuuta 1933 Bad Hindelang) on saksalainen entinen alppihiihtäjä. Lanig osallistui Oslon olympialaisiin 1952, joissa hän sijoittui syöksylaskussa yhdeksänneksi ja suurpujottelussa neljänneksitoista.
Lanigin veli Hans-Peter oli alppihiihtäjä ja aviomies Lorenz Nieberl rattikelkkailija.
Speak Now: World Tour Live
Speak Now: World Tour Live on yhdysvaltalaisen laulaja Taylor Swiftin live-albumi ja musiikki-DVD vuodelta 2011.
Käärmeankeriaat
Käärmeankeriaat (Ophichthidae) on ankeriaskaloihin kuuluva heimo. Heimon lajeja tavataan kaikista lämpimistä valtameristä.
Varhaisimmat käärmeankeriaiden heimoon kuuluvien lajien fossiilit on ajoitettu eoseenikaudelle. Heimo on lajimäärältään ankeriaskalojen lahkon suurin. Siihen kuuluu 52 sukua ja lähteestä riippuen 250–290 lajia. Käärmeankeriaiden heimo jaetaan Myrophinae-, johon kuuluu 11 sukua, ja Ophichthinae-alaheimoon, johon kuuluu 41 sukua.
Käärmeankeriaslajit saavuttavat yleensä noin 50 cm:n pituuden, mutta suurimmat lajit voivat kasvaa 250 cm pitkiksi. Ruumis on pitkulainen ja käärmemäinen. Selkä- ja peräevät ovat pitkät, mutta eivät kaikilla lajeilla ulotu kapenevan pyrstön kärkeen asti. Osalla lajeista ei ole rintaeviä. Silmät ovat lajeista riippuen joko kookkaat tai pienet. Kuonon kärki on heimon lajeilla usein terävä ja sieraimet kaukana toisistaan ja ovat joskus putkimaiset. Väritykseltään "Myrophinae"- ja "Ophichthinae"-alalahkojen lajit eroavat toisistaan. "Myrophinae"-lajit ovat useimmiten yksivärisen tummia, kun taas "Ophichthinae"-alalahkoon kuuluvat käärmeankeriaat ovat värikkäitä ja ruumiissa on täpliä, raitoja tai laikkuja.
Käärmeankeriaita tavataan Atlantin, Intian valtameren ja Tyynenmeren alueilta. Ne ovat pääasiassa mereisiä rannikkoseutujen lajeja, mutta eräitä käärmeankeriaita tavataan myös joista. Suurin osa elää alle 200 metrin syvyydessä, mutta niitä on tavattu myös yli 800 metrin syvyydestä. Useat käärmeankeriaslajeita elävät kaivautuneena pyrstöedellä hiekka- tai sorapohjaan, josta ne vaanivat ravintoaan pieniä kaloja ja äyriäisiä.
Rona Nishliu
Rona Nishliu (s. 25. elokuuta 1986, Titova Mitrovica, Jugoslavia) on kosovonalbanialainen laulaja-lauluntekijä sekä radiojuontaja.
Albanian kansalaisuuden tammikuussa 2012 saanut Nishliu edusti ensimmäisenä kosovolaissyntyisenä Albaniaa vuoden 2012 Eurovision laulukilpailussa kappaleellaan "Suus". Hän selviytyi ensimmäisestä semifinaalista loppukilpailuun, jossa sijoittui viidenneksi.
Nishliun sijoitus oli Albanian euroviisuhistorian paras suoritus, parantaen vuonna 2004 asetettua edellistä ennätystä kahdella pykälällä.
Graham Norton
Graham Norton (oikealta nimeltään Graham William Walker; s. 4. huhtikuuta 1963 Dublin) on irlantilainen keskusteluohjelmien juontaja, näyttelijä ja koomikko. Hän on isännöinut vuodesta 2007 lähtien Britannian yleisradioyhtiö BBC:llä omaa nimeään kantavaa "The Graham Norton Show" -keskusteluohjelmaa. Lisäksi Norton toimii kanavan euroviisukommentaattorina.
Norton korvasi BBC:llä 35 vuotta Eurovision laulukilpailuja kommentoineen, huippusuositun Sir Terry Woganin vuonna 2009. Lisäksi Norton toimi nyttemmin jo lakkautettujen Eurovision tanssikilpailujen juontajana kahteen otteeseen, vuosina 2007 ja 2008.
Jäljet
Jäljet on laulaja-lauluntekijä Tommi Kaleniuksen Message Recordsilla tuotettu debyyttialbumi vuodelta 2007.
Kaikki kappaleet säveltänyt ja sanoittanut Tommi Kalenius sekä sovittanut Ville Riippa, ellei toisin mainittu.
Jared Spurgeon
Jared Spurgeon (s. 29. marraskuuta 1989 Edmonton, Alberta) on kanadalainen jääkiekkoilija, pelipaikaltaan puolustaja. Hän edustaa NHL-seura Minnesota Wildia.
Spurgeonin veli, Tyler Spurgeon, on myös ammattilaisjääkiekkoilija.
New York Islanders varasi WHL-junioriliigan mestarijoukkueessa Spokane Chiefsissä pelanneen Spurgeonin vuoden , kuudennella kierroksella. Spurgeon ei kuitenkaan solminut sopimusta Islandersin kanssa, ja varauksen rauettua hän sai ennen kautta 2010–2011 kutsun Minnesota Wildin harjoitusleirille.
Spurgeon teki Wildin kanssa kolmivuotisen tulokassopimuksen, ja aloitti ensimmäisen kautensa AHL-farmijoukkueessa Houston Aerosissa. Pelattuaan alkukaudesta 23 AHL-ottelua, hänet nostettiin ylös NHL-joukkueeseen, jossa on siitä lähtien myös pysynyt.
Ihminen on ihmisiä
Ihminen on ihmisiä on laulaja-lauluntekijä Tommi Kaleniuksen toinen sooloalbumi vuodelta 2011.
Albumi nousi Suomen virallisen listan sijalle 36.
Martina Linder
Martina Linder (s. 1966 Helsinki) on suomalainen Circus Helsingin toiminnanjohtaja. hän on koulutukseltaan oikeustieteen kandidaatti.
Linder perusti sirkuksen vuonna 2001. Se toimi aluksi Kulttuurikeskus Caisan tiloissa.
Sirkus järjestää myös koulutusta ja leirejä.
Rantahämähäkki
Rantahämähäkki eli rantaraituli ("Dolomedes fimbriatus") on kiitohämähäkkien ("Pisauridae") heimoon kuuluva Euroopassa ja Aasiassa tavattava hämähäkkilaji. Se kuuluu Suomen suurimpiin hämähäkkilajeihin.
Koiraat ovat useimpien hämähäkkien tavoin pienempiä kuin naaraat. Naaraan ruumis voi olla jopa 22 mm pitkä, ja raajojen kanssa se yltää jopa 70 mm:n pituuteen asti. Rantahämähäkki on helppo tuntea paitsi koostaan, myös kontrastisesta värityksestään. Eläimen selkäpuolella on kaksi leveää vaaleankeltaista tai valkoista juovaa, jotka kulkevat tumman ruumiin sivuilla eturuumiin kärjestä takaruumiin kärkeen. Takaruumiissa on juovien välissä vaaleita pilkkuja, ja vatsapuolella on neljä vaaleaa pituusjuovaa.
Rantahämähäkkejä tavataan rannoilla ja aukeilla soilla, mutta nuoria yksilöitä myös kuivilla paikoilla jopa puissa ja pensaissa. Hämähäkkejä voi nähdä kulkevan vedessä vesimittarin tavoin pitkin veden pintakalvoa: hämähäkki käyttää hyödykseen veden pintajännitystä, joka antaa sille kyvyn kävellä veden päällä. Tämän lisäksi se voi myös sukeltaa veden alle tarpeen vaatiessa, ja tällöin ilman jäädessä loukkuun sen karvoihin, näyttää hämähäkki hopeiselta.
Rantahämähäkki ei kudo pyyntiverkkoa vaan liikkuu sammalikolla tai kasvillisuuden seassa etsien saalishyönteisiä hyvän näköaistinsa turvin. Usein hämähäkki saalistaa myös veden pintakalvolla pitäen etummaisia raajojaan ojennettuna vedenpinnalle. Näin se havaitsee saaliseläinten tuottamat värähtelyt. Vedessä rantahämähäkki saalistaa hyönteisten lisäksi sammakonpoikasia sekä pieniä kaloja. Ruokailu tapahtuu kasvillisuudessa vedenpinnan yläpuolella.
Koiras kosiskelee naarasta heiluttelemalla raajojaan sen edessä. Naaras kantaa munia pallomaisessa munakotelossa vatsapuolellaan ja pitelee siitä kiinni leuoillaan. Munakoteloa kantava naaras pitää yleensä kahta etummaista raajaparia yhdessä. Hieman ennen poikasten kuoriutumista naaras kutoo kasvillisuuden joukkoon seitistä telttamaisen verkon, jonka alle se asettaa munakotelon. Naaras vartioi verkkoa kunnes poikaset ovat hajaantuneet ympäristöön.
Circus Helsinki
Circus Helsinki on juristi Martina Linderin vuonna 2001 perustama sirkuskoulu. Se toimi aluksi Kulttuurikeskus Caisan tiloissa mutta nyt koululla on toimitilat Suvilahdessa. Circus Helsinki on Suomen suurin sirkuskoulu. Oppilaita on noin 900, joista noin 30 prosenttia on aikuisoppilaita. Sirkuskoulu järjestää normaalien opetustuntien lisäksi leirejä, sirkusesityksiä ja intensiivikursseja. Koulun esiintyvä ryhmä on menestynyt monilla festivaaleilla ja kilpailuissa Suomessa ja ulkomailla.
Səbinə Babayeva
Səbinə Babayeva (s. 2. joulukuuta 1979 Baku) on azerbaidžanilainen laulaja. Hän edusti maataan Eurovision laulukilpailussa 2012.
Babayeva edusti Azerbaidžania vuoden 2012 Eurovision laulukilpailussa kappaleellaan ""When the Music Dies"". Hänet valittiin Azerbaidžanin edustajaksi vasta viidennellä yrityksellä, Babayevan osallistuttua maan karsintoihin jokaisena vuonna Azerbaidžanin liityttyä kilpailuun 2008.
Azerbaidžanin edellisen vuoden voiton ansiosta Babayeva pääsi suoraan loppukilpailuun hänen kotikaupungissaan Bakussa järjestetyssä kilpailussa. Hänen lopulliseksi sijoituksekseen tuli lopulta neljäs, 150 pisteellä. Babayeva myös palkittiin ennen kilpailua lehdistön suosikkina.
Phillip Tobias
Phillip Vallentine Tobias (14. lokakuuta 1925 Durban, Etelä-Afrikan unioni – 7. kesäkuuta 2012 Johannesburg, Etelä-Afrikka) oli eteläafrikkalainen paleoantropologi ja Johannesburgissa sijaitsevan Witwatersrandin yliopiston professori emeritus. Hän teki uraauurtava työtä Etelä-Afrikan kuuluisilla hominidien fossiilien löytöpaikoilla, ja hän on maailman johtavia ihmisen evoluution asiantuntijoita.
Tobias syntyi Durbanissa 1925. High schoolin jälkeen hän aloitti histologian ja fysiologian opiskelut Witwatersrandin yliopistossa. Hän valmistui 1946 ja teki väitöskirjansa 1953. Tobias oli 1955 biologisen antropologian tutkijatohtorina Duckworthin laboratoriossa. Hän jatkoi 1956 tutkijatohtorina Chicagon ja Michiganin yliopistossa. Tobiasin toinen väitöskirja Witwatersrandiin valmistui 1967.
Urallaan Tobias teki paljon kaivauksia Etelä-Afrikan Sterkfonteinin luolilla. Lisäksi hän kaivoi muun muassa Olduvain rotkolla, Tansaniassa, mistä löysi 1964 Louis Leakeyn kanssa varhaisimpia "Homo habilisin" jäänteitä. Tobias oli ollut 1953 paljastamassa vuonna 1912 löydettyä Piltdownin ihmistä väärennökseksi. Tobias ilmoitti 1995 ryhmänsä löytäneen Sterkfonteinista lähes täydellisen hominidin luurangon, "Little Footin".
Tobias jäi 1990 eläkkeelle Witwatersrandin yliopistosta. Hän oli toiminuta 1980–1982 lääketieteiden tiedekunnan dekaanina, ja vuonna 1994 hänestä tehtiin anatomian ja ihmisbiologian emeritusprofessori. Tobias oli vierailevana luennoitsijana useissa yliopistoissa ja julkaisi uransa aikana yli 1 130 kirjoitusta.
Tobias kuoli 2012 sairastettuaan pitkään.
Sereno
Henrique Sereno Fonseca, pelaajanimeltään Sereno (s. 18. toukokuuta 1985 Elvas, Portugali), on portugalilainen jalkapalloilija, jonka pelipaikka on keskuspuolustaja. Hän on edustanut portugalilaista Portoa vuodesta 2010 lähtien.
Sereno on edustanut miesten sarjoissa myös portugalilaisia O Elvasia (2003–2005), Vitóriaa (2005–2010) ja Famalicãoa (lainalla 2006), espanjalaista Real Valladolidia (2010) sekä saksalaista Kölniä (lainalla 2011–2012).
Black Masses
Black Masses on doom metal -yhtye Electric Wizardin seitsemäs studioalbumi, joka julkaistiin vuonna 2010.
Albumi ylsi Suomen virallisen listan sijalle 32.
Tarcísio Nascentes dos Santos
Tarcísio Nascentes dos Santos (s. 27. helmikuuta 1954 Niterói) on brasilialainen roomalaiskatolinen piispa. Hänet vihittiin papiksi Niteróin arkkihiippakuntaan 8. joulukuuta 1978 ja nimitettiin Divinópolisin hiippakunnan johtoon 11. helmikuuta 2009. Piispaksi vihkiminen seurasi 18. huhtikuuta. Pääkonsekraattorina toimi Alano Maria Pena, jota avustivat José Belvino do Nascimento ja Rafael Llano Cifuentes.
Pedro Brito Guimarães
Pedro Brito Guimarães (s. 22. helmikuuta 1954) on brasilialainen roomalaiskatolinen arkkipiispa. Hänet vihittiin papiksi 26. tammikuuta 1986 ja nimitettiin São Raimundo Nonaton hiippakunnan johtoon 17. heinäkuuta 2002. Piispaksi vihkiminen seurasi 14. syyskuuta. Pääkonsekraattorina toimi Augusto Alves da Rocha, jota avustivat Celso José Pinto da Silva ja Cândido Lorenzo González.
20. lokakuuta 2010 Brito Guimarães sai nimityksen Palmasin arkkipiispaksi, jonka virkaan hänet asetettiin 17. joulukuuta.
Hugo Ventura
Hugo Ventura Ferreira Moura Guedes (s. 14. tammikuuta 1988 Vila Nova de Gaia, Portugali) on portugalilainen jalkapallomaalivahti. Hän edustaa Portoa.
Ventura on Porton oma kasvatti, joka liittyi seuran juniorijoukkueeseen vuonna 2001 ja aloitti seurassa ammattilaisuransa vuonna 2007. Hän on edustanut Porton lisäksi lainasopimuksilla Olhanensea (2009–2010, 2011–2012) ja Portimonensea (2010–2011).
Ventura on edustanut Portugalin alle 19- ja alle 21-vuotiaiden maajoukkueita.
William Donne
William Stephens Donne (2. huhtikuuta 1876 Wincanton, Somerset – 24. maaliskuuta 1934 Castle Cary, Somerset) oli brittiläinen kriketinpelaaja ja myöhemmin Rugby Football Unionin puheenjohtaja.
Donne kilpaili vuoden 1900 kesäolympialaisissa Pariisissa, kultaa voittaneessa Castle Caryn "Devon & Somerset Wanderers" -joukkueessa. Donne löi joukkueessa numerolla 8. Hän löi kaksivuoroparisessa ottelussa juoksuja yhteensä 6, kaikki ensimmäisessä sisävuorossa. Toisessa hän ei päässyt lyömään ollenkaan.
Donne toimi kapteenina Somersetin kevyessä jalkaväessä ensimmäisen maailmansodan aikana. Hän edusti Somersetia Rugby Football Unioninissa vuodesta 1902, ja oli organisaation puheenjohtaja 1924-1925.
Avraám Papadópoulos
Avraám Papadópoulos (, s. 3. joulukuuta 1984 Melbourne, Australia) on kreikkalainen jalkapalloilija, pelipaikaltaan keskuspuolustaja. Hän edustaa Kreikan Superliigassa pelaavaa Olympiakosta.
Alano Maria Pena
Alano Maria Pena (s. 7. lokakuuta 1935 Rio de Janeiro) on brasilialainen roomalaiskatolinen arkkipiispa. Hänestä tuli dominikaani 8. maaliskuuta 1956, ja hän sai pappisvihkimyksensä 28. lokakuuta 1961. Hänet nimitettiin Belém do Parán arkkihiippakunnan vihkipiispaksi ja Vardimissan titulaaripiispaksi 7. huhtikuuta 1975. Piispaksi vihkiminen seurasi 25. toukokuuta. Pääkonsekraattorina toimi Alberto Gaudêncio Ramos, jota avustivat Alain Marie Hubert Antoine Jean Roland du Noday ja Estêvão Cardoso de Avellar.
Pena sai 14. heinäkuuta 1976 nimityksen Marabán koadjuuttoriprelaatiksi, ja 10. marraskuuta 1976 hänestä tuli sen prelaatti. Hän oli Vardimissan titulaaripiispana, kunnes erosi 26. toukokuuta 1978. 4. joulukuuta 1979 hänet nimitettiin Marabán, 11. heinäkuuta 1985 Itapevan ja 24. marraskuuta 1993 Nova Friburgon piispaksi.
24. syyskuuta 2003 Pena sai nimityksen Niteróin arkkipiispaksi, jonka virkaan hänet asetettiin 23. marraskuuta ja jossa hän toimi, kunnes jäi eläkkeelle 30. marraskuuta 2011.
Benny Davis
Benny Davis (21. elokuuta 1895 New York – 20. joulukuuta 1979 Miami) oli yhdysvaltalainen vaudeville-esiintyjä ja populaarimusiikin sanoittaja.
Davis esiintyi vaudevillessa teini-ikäisestä lähtien ja aloitti uransa laulunkirjoittajana soittaessaan vaudeville-laulaja Blossom Seeleyn taustamuusikkona. Hänen ensimmäinen hittinsä oli Con Conradin ja J. Russel Robinsonin säveltämä ”Margie” vuonna 1920. Davisin uran menestynein sanoitus oli vuoden 1926 ”Baby Face”, jonka sävelsi Harry Akst. Davis kirjoitti musiikkia Broadway-näytelmiin "Artists and Models of 1927" ja "Sons o' Guns" (1929). Hänen uransa jatkui 1930-luvun puoliväliin asti.
Davis valittiin Songwriters Hall of Fameen vuonna 1975. Hän kuoli Miamissa vuonna 1979.
Kóstas Fortoúnis
Konstantínos ”Kóstas” Fortoúnis (, s. 16. lokakuuta 1992 Tríkala, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa 1. FC Kaiserslauternia.
Markku Oksanen
Markku Oksanen (s. 1966) on suomalainen ympäristöfilosofi ja kirjailija. Oksanen on koulutukseltaan valtiotieteiden tohtori ja erikoistunut ympäristöfilosofiaan, yhteiskuntafilosofiaan, etikkaan ja bioetiikkaan. Hän toimii Turun yliopistossa akatemiatutkijana ja dosenttina ympäristöfilosofiassa.
Oksanen on toimittanut, julkaissut ja opettanut ympäristöfilosofiaa laajalti. Oksasen ja Marjo Rauhala-Hayesin toimittama vuonna 1997 ilmestynyt "" oli ensimmäinen kattava suomenkielinen ympäristöfilosofian kokoomajulkaisu.
Ioánnis Fetfatzídis
Ioánnis Fetfatzídis (, s. 21. joulukuuta 1990 Dráma, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa Olympiakosta.
Giórgos Fotákis
Geórgios ”Giórgos” Fotákis (, s. 29. lokakuuta 1981 Kalamáta, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa PAOKia.
John Symes
John Symes (11. tammikuuta 1879 Crediton, Devon – 21. syyskuuta 1942 Newton Abbot, Devon) oli brittiläinen kriketinpelaaja ja olympiavoittaja.
Symes kilpaili vuoden 1900 kesäolympialaisissa Pariisissa, kultaa voittaneessa Castle Caryn "Devon & Somerset Wanderers" -joukkueessa. Donne toimi joukkueen avauslyöjänä kummassakin sisävuorossa lyöden vaatimattomat 16 juoksua. Hän kuitenkin kaukonäköisesti vei kotiin omin käsin kirjoittamansa ottelun tuloskortin, ja tämä arvokas historiallinen dokumentti on ainoa olympialaisten ainoasta kriketti ottelusta oleva yksityiskohtainen muistiinpano.
Grigóris Mákos
Grigóris Mákos (, s. 18. tammikuuta 1987 Ateena, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa AEK Ateenaa.
Porto Viro
Porto Viro tai Taglio di Porto on kunta Rovigon maakunnassa Italiassa. Se sijaitsee noin 45 kilometriä Venetsiasta etelään. Kaupungin asukasluku oli 41 209 kesäkuun 2016 lopussa.
Lentopalloilija Vigor Bovolenta syntyi kunnassa.
Giánnis Maniátis
Ioánnis ”Giánnis” Maniátis (, s. 12. lokakuuta 1986 Livadeiá, Kreikka) on kreikkalainen jalkapalloilija, pelipaikaltaan puolustaja. Hän edustaa Kreikan Superliigassa pelaavaa Olympiakosia.
Giórgos Tzavéllas
Geórgios ”Giórgos” Tzavéllas (, s. 26. marraskuuta 1987 Ateena, Kreikka) on kreikkalainen jalkapalloilija, pelipaikaltaan laitapuolustaja. Hän edustaa Ranskan Ligue 2:ssa pelaavaa AS Monacoa.
Heinz Josef Algermissen
Heinz Josef Algermissen (s. 15. helmikuuta 1943 Hermeskeil) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 19. heinäkuuta 1969. Hänet nimitettiin sen vihkipiispaksi ja Labicumin titulaaripiispaksi 23. heinäkuuta 1996. Piispaksi vihkiminen seurasi 21. syyskuuta. Pääkonsekraattorina toimi Johannes Joachim Degenhardt, jota avustivat Hans Leo Drewes ja Paul Consbruch.
Algermissen sai 20. kesäkuuta 2001 nimityksen Fuldan piispaksi, jonka virkaan hänet asetettiin 23. syyskuuta.
Montagu Toller
Montagu Henry Toller (2. helmikuuta 1871 Barnstaple, Devon – 5. elokuuta 1948 Meon Beach, Titchfield, Hampshire) oli brittiläinen kriketinpelaaja ja olympiavoittaja.
Toller kilpaili vuoden 1900 kesäolympialaisissa Pariisissa, kultaa voittaneessa Castle Caryn "Devon & Somerset Wanderers" -joukkueessa.
Montague Toller kuului Blundell Schoolin joukkueisiin rugbyssa ja kriketissä ja hänen kuusi otteluaan Somersetissä vuonna 1897 teki hänestä kokeneimman pelaajan olympiajoukkueessa. Nopeasyöttöinen Toller teki seitsemän paloa ja antoi vain yhdeksän juoksua olympiaottelun toisessa sisävuorossa. Tämä oli paras henkilökohtainen suoritus Pariisin krikettiottelussa.
Stélios Malezás
Stélios Malezás (, s. 11. maaliskuuta 1985 Kateríni, Kreikka) on kreikkalainen jalkapalloilija, pelipaikaltaan keskuspuolustaja. Hän edustaa Kreikan Superliigassa pelaavaa PAOKia.
Raúl Gómez González
Raúl Gómez González (s. 17. helmikuuta 1954) on meksikolainen roomalaiskatolinen piispa. Hänet vihittiin papiksi San Juan de los Lagosin hiippakuntaan 23. huhtikuuta 1983 ja nimitettiin Tenancingon hiippakunnan johtoon 26. marraskuuta 2009. Piispaksi konsekroinnin suoritti 25. tammikuuta 2010 Christophe Pierre, jota avustivat Norberto Rivera Carrera ja José Francisco Robles Ortega.
David Randall-MacIver
David Randall-MacIver (31. lokakuuta 1873 Lontoo – 1947) oli brittiläis-yhdysvaltalainen arkeologi ja antropologi, joka tuli tunnetuksi Suur-Zimbabwen yhdistämisestä šoniin.
Randall-MacIver sai koulutuksensa Oxfordin yliopistosta ja aloitti kaivausuransa 1899 Egyptin Abydosista William Flinders Petrien johtamilla kaivauksilla. Randall-MacIver löysi kaivauksissa Senusret III:n kuolintemppelin. Hän muutti 1905 Yhdysvaltoihin, kun hänet nimettiin Penn-museon egyptologian kuraattoriksi.
Randall-MacIver teki 1905–1906 kaivauksia nykyisessä Zimbabwessa Suur-Zimbabwessa, Khamissa ja Nyangassa. Hän kirjoitti teoksessa "Medieval Rhodesia" (1906), että Zimbabwen rauniot olivat afrikkalaiset ja noin 1300-luvulta. Tuohon asti niiden ajateltiin olleen kadonneen valkoihoisten perustaman yhteiskunnan rakentamia.
Penn-museosta tuli Randall-MacIverin aikana tunnettu egyptologisesta tutkimuksestaan. Hän johti 1906–1907 museon ensimmäisiä kaivauksia Egyptissä. Vuodet 1907–1910 Randall-MacIver keskittyi erityisesti Ala-Nubian alueeseen, jota oli tuolloin vielä melko vähän tutkittu. Hän erosi 1910 kuraattorin paikalta ajauduttuaan erimielisyyksiin museon johtajan George Byron Gordonin kanssa.
Randall-Maciver oli 1911–1914 Yhdysvaltain maantieteellisen seuran kirjastonhoitajana. Ensimmäisessä maailmansodassa hän palveli tiedustelu-upseerina ja muutti 1921 Roomaan keskittyäkseen Italian ja erityisesti etruskien arkeologiaan. Randall-Maciver julkaisi aiheesta teokset "Villanovans and Early Etruscans" (1924), "The Iron Age in Italy" (1927) ja "Italy Before the Romans" (1928). Toisessa maailmansodassa hän avusti Yhdysvaltain sotaministeriötä pelastamaan Italian kulttuurimonumentteja. Randall-Maciver kuoli 74-vuotiaana vuonna 1947.
Michael Silberbauer
Michael Silberbauer (s. 7. heinäkuuta 1981 Støvring, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Sveitsin Axpo Super Leaguen Young Boysia.
Nicklas Pedersen
Nicklas Pedersen (s. 10. lokakuuta 1987 Køge, Tanska) on tanskalainen jalkapalloilija, pelipaikaltaan hyökkääjä. Hän edustaa Alankomaiden Eredivisien FC Groningenia.
Lasse Schøne
Lasse Schøne (s. 27. toukokuuta 1986 Glostrup, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Alankomaiden Eredivisien Ajaxia. Hän on pelannut Tanskan maajoukkueessa 39 ottelua ja tehnyt niissä kolme maalia vuosina 2009–2018.
Niki Zimling
Niki Zimling (s. 19. huhtikuuta 1985 Tårnby, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Belgian Jupiler Pro Leaguen Club Bruggea.
David Lafata
David Lafata (s. 18. syyskuuta 1981 České Budějovice, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän on seuratasolla kotimaansa lisäksi pelannut Kreikassa ja Itävallassa.
Lafata on pelannut Tšekin maajoukkueessa 41 ottelua ja tehnyt niissä yhdeksän maalia vuosina 2005–2016.
Tomáš Pekhart
Tomáš Pekhart (s. 26. toukokuuta 1989 Sušice, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän edustaa Saksan Bundesliigan 1. FC Nürnbergiä.
Petr Jiráček
Petr Jiráček (s. 2. maaliskuuta 1986 Tuchořice, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän edustaa Saksan Bundesliigan VfL Wolfsburgia.
Roman Hubník
Roman Hubník (s. 6. kesäkuuta 1984 Vsetín, Tšekkoslovakia) on tšekkiläinen jalkapalloilija, pelipaikaltaan keskuspuolustaja. Hän edustaa Saksan Bundesliigan Hertha BSC:ta.
Sebastian Waheeb
Sebastian Waheeb (s. 1983) on suomalainen urheilutoimittaja ja selostaja, joka työskentelee Nelonen Prolla jääkiekkoselostajana ja tuottajana. Hän työskenteli ennen MTV3:n ja Canal+:n palveluksessa. Waheeb selosti jääkiekon MM-kisoja vuosina 2012 ja 2013 Canal+:lla. Hän toimi usean vuoden ajan urheilutoimittajana MTV3:n Tulosruudussa.
Waheeb oli aiemmin oululaisen paikallisradio Radio Megan juontaja ja selostaja. Hän selosti AC Oulun jalkapallo-otteluita ja Oulun Lipon pesäpallo-otteluita, sekä oli toimittajana Oulun Kärppien otteluissa.
Mullinkosken silta
Mullinkosken silta Haminassa on ensimmäinen Pohjoismaihin rakennettu jännitetty betonisilta. Hyötyleveydeltään 9,9-metrinen ja kokonaispituudeltaan 26,4-metrinen palkkisilta on valmistunut vuonna 1950. Se ylittää Salmenvirran Mullinkosken kohdalla. Silta on museosilta. Se sijaitsee entisen Vehkalahden kunnan ja silloisen Haminan kaupungin rajalla, Haminan ja Husulan välisellä seututiellä 371.
Ensimmäinen patentti betonirakenteiden jännittämismenetelmälle myönnettiin vuonna 1928. Patentin saaja, ranskalainen , oli aloittanut selvitystyönsä jo 1910-luvulla. 1940-luvulla hän teki ensimmäiset siltasuunnitelmat, joiden mukaisesti rakennettiin kuusi siltaa Marne-joen yli vuosina 1945–1946. Mullinkosken silta on jännitetty belgialaisen in kehittämällä ja patentoimalla menetelmällä. Sillassa on kuusi kapeaa palkkia, joiden jännemitta on 19 metriä. Kaapelit ovat nelikulmaisissa suojaputkissa. Siltaan syntyi vaurio, kun putkia injektoitiin jännittämisen jälkeen. Mullinsillan suunnitelmat ovat ruotsalaista alkuperää.
Teknisesti ja taloudellisesti Mullinkosken silta ei edistänyt uuden menetelmän laajempaa käyttöön ottoa, mutta silta on hyväkuntoinen. Se otettiin museosillaksi vuonna 1982. Silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat".
Fan-Pix
Fan-Pix on ruotsalaisen The Boppers -yhtyeen studioalbumi vuodelta 1980. Levy-yhtiö on Sound of Scandinavia (SOS Recording) ja tuottaja Bosse Waldersten. Albumin kappaleista noin puolet on yhtyeen omaa tuotantoa.
Äänitykset on tehty Park- ja Music Mill -studioilla 1980. Kappale "Do You Love Me" on liveäänitys. Äänittäjät ovat Waldersten, Acke Gaardebaeck ja Kent Larsson.
Kansitaiteen on toteuttanut Ermalm's Egenart ja valokuvaaja on Calle Bengtsson. Valokuvien värikäsittelyn on tehnyt Donna Cronin-Bengtsson.
Suomessa LP-levyjen valmistaja ja jakelija on ollut Polarvox Oy, Arinatie 2, SF-00370 Helsinki 37. Kannen on valmistanut Kirjapaino E. Kuronen.The Boppers:
sekä:
The Boppersin managerina on toiminut Michel Jezewski.
Albumi on arvosteltu Blues News -lehdessä. Sen mukaan The Boppers on esiintynyt Suomessa ja ollut suosittu vuoden 1977 tienoilla, kun 1950-luvun musiikin (lähinnä rockabillyn) elvytys maassa oli vasta alkamassa. Arvion mukaan yhtye on kehittynyt paljon sitten ensimmäisten levyjensä ja tätä albumia on sanottu yhdeksi ajankohtansa parhaimmista rock'n'roll-levyistä. Levy on lisäksi monipuolinen sisältäessään myös kantria ("Gotta Get You Near Me Blues") ja merseybeatia ("Do You Love Me").
Grasshopper (albumi)
Grasshopper on seitsemäs J. J. Calen studioalbumi vuodelta 1982.
Kaikki kappaleet säveltänyt J. J. Cale ellei toisin mainita.
Witwatersrandin yliopisto
Witwatersrandin yliopisto, usein Wits, on Etelä-Afrikassa Johannesburgissa toimiva julkinen yliopisto. Yliopiston juuret ovat kaivosteollisuudessa, kuten Johannesburgin ja Witwatersrandin yleensäkin. Se on perustettu 1896 Kimberleyyn kaivosalan oppilaitoksena, ja se on Etelä-Afrikassa kolmanneksi vanhin toiminnassa oleva yliopisto. Vanhimmat ovat 1829 perustettu Kapkaupungin yliopisto ja 1866 perustettu Stellenboschin yliopisto.
Joel Obi
Joel Chukwuma Obi (s. 22. toukokuuta 1991 Lagos, Nigeria) on nigerialainen jalkapalloilija, joka edustaa Italian korkeimmalla tasolla olevaa Torinoa. Obi on pelipaikaltaan keskikenttäpelaaja.
Can’t Get Enough
Can't Get Enough on Eddy Grantin albumi vuodelta 1981.
Over the Fence
Over the Fence on Harold Lloydin ensimmäinen ns. Harold-elokuva, joka ilmestyi valkokankaalle Yhdysvalloissa vuonna 1917.
Poiketen muista Lloydin elokuvista, tämän hän oli ohjannut itse. 
Harold Lloyd oli tehnyt aikaisemmin vain Lonesome Luke-lyhytelokuvia, mutta vaihtoi tästä "Chaplin-imitaatiosta" kuitenkin pian hahmoa rillipäiseen Haroldiin. Se oli Lloydille myös taloudellisesti kannattava teko, sillä hän sai ensimmäisen Harold-elokuvan lipputuloista huomattavasti enemmän rahaa kuin aikaisemmista elokuvistaan. Huomattuaan tämän Haroldia ei enää nähty Lonesome Luke-hahmossaan.
Vaikka elokuvassa päähenkilön nimi on Ginger, hahmo on kuitenkin ulkoisesti saman näköinen kuin myöhemmissä Lloydin elokuvissa oleva Harold.
Elokuvassa näytellyt Bebe Daniels oli oikeastikkin Harold Lloydin rakkauden kohde, jota tämä myös kerran kosi. Bebe ei kuitenkaan suostunut siihen heidän välisen ikäeronsa tähden.
Harold työskentelee tavaratalossa. Rankan työpäivän jälkeen hän päättää mennä katsomaan baseball-ottelua. Hän käy hankkimassa kahdet liput kyseiseen tapahtumaan. Harold tarjoaa toista lipuista nuorelle ystävättärelleen ja rakkauden kohteelleen, Bebelle. Mutta samaan aikaan, kun hän puhuu puhelimessa Beben kanssa, Snub (eräs tavaratalon työskentelijöistä, joka myös havittelee Bebeä itselleen) hivuttaa kätensä hänen taskuunsa ja ottaa sieltä liput. Harold ja Bebe matkustavat stadionille, mutta Harold huomaakin, ettei hänellä ole lippuja ja menee ostamaan sellaiset. Pian Beben luokse hiippailee Snub, joka tarjoaa tälle lippua. He menevät katsomaan peliä. Haroldin ostettua lippunsa hän palaa paikalle, johon jätti Beben, mutta Bebe onkin poissa. Harold kävelee stadioniin. Yhtäkkiä Harold huomaa Snubin ja Beben katsomossa. Hän menee lyömään Snubia keskelle nenää, löylyttää muut pelaajat, jotka yrittävät estää häntä ja karkaa Beben kanssa paikalta.
Petter Mantsinen
Petter Mantsinen (8. elokuuta 1901 Hoilola, Korpiselkä – 1992) oli suomalainen kansanrunoilija.
Signe Hirvihauta-Heino
Signe Kustaava Hirvihauta-Heino (s. 26. syyskuuta 1901 Luopioinen) oli suomalainen runoilija.